คืบหน้าดินถล่มทับ 2 คนงานที่เอกมัย ซอย 2 ขณะเจาะพื้นถนนเจอดินทรุดตัว
คืบหน้าเหตุ 2 คนงานถูกดินโคลนถล่มทับร่าง ขณะเจาะพื้นถนนปรับปรุงพื้นผิวการจราจร บริเวณปากซอยเอกมัย 2 กู้ภัยช่วยเหลือได้แล้ว 1 ราย ยังสูญหายอีก 1 ราย โดย จนท.ปิดการจราจรแล้ว ไม่จำเป็นโปรดเลี่ยงวันที่ 6 เมษายน 2563 เวลา 14.30 น. อาสาสมัครมูลนิธิร่วมกตัญญู ได้รับแจ้งมีเหตุผู้บาดเจ็บจากการถูกดินโคลนถล่มทับ บริเวณปากซอยเอกมัยซอยที่ 2 จึงเร่งรัดจัดกำลังไปตรวจสอบที่เกิดเหตุทันทีจากการตรวจสอบที่เกิดเหตุอยู่บริเวณปากซอยเอกมัยซอยที่ 2 ถนนสุขุมวิท เเขวงพระโขนงเหนือ เขตวัฒนา จังหวัดกรุงเทพมหานคร พบว่ากำลังทำการก่อสร้างปรับปรุงพื้นผิวถนน ระหว่างเกิดเหตุคนงานได้ขุดเจาะใต้พื้นผิวถนน แล้วดินโคลนเกิดการทรุดตัวลงมา ทำให้ 2 คนงาน ซึ่งยังไม่ทราบสัญชาติ ติดอยู่ในบริเวณดังกล่าว รายแรกยังหาไม่พบในขณะนี้ ส่วนรายที่สองพบแต่เพียงครึ่งตัวท่อนล่าง และในขณะนี้ยังให้การช่วยเหลือ 2 คนงานออกมาไม่ได้ เจ้าหน้าที่ และอาสาสมัครอยู่ระหว่างเร่งดำเนินการช่วยเหลืออยู่ในขณะนี้ แล้วทั้งนี้ในที่เกิดเหตุยังไม่มีใครออกมาให้ข้อมูลใดๆ ได้เลยเพราะช่วงนี้กำลังอยู่ในช่วงที่ต่างคนต่างเร่งให้ความช่วยเหลือผู้ที่ติดค้างอยู่ในบริเวณด้านในอยู่ส่วนสาเหตุของการเกิดเหตุในครั้งนี้ เจ้าหน้าที่ตำรวจคาดว่ามาจากอุบัติเหตุระหว่างการทำงานของคนงานในระหว่างขุดเจาะ แต่อย่างไรก็ตาม ทางเจ้าหน้าที่ตำรวจก็จะเชิญผู้ควบคุมงาน และผู้มีส่วนเกี่ยวข้องทั้งหมดไปสอบถามเพิ่มเติมที่สถานีตำรวจต่อไป.
คืบหน้าเหตุ 2 คนงานถูกดินโคลนถล่มทับร่าง ขณะเจาะพื้นถนนปรับปรุงพื้นผิวการจราจร บริเวณปากซอยเอกมัย 2 กู้ภัยช่วยเหลือได้แล้ว 1 ราย ยังสูญหายอีก 1 ราย โดย จนท.ปิดการจราจรแล้วไม่จำเป็นโปรดเลี่ยง
ดินถล่ม,ดินถล่มทับคนงาน,เอกมัยซอย 2,เขตวัฒนา,คนงานทำถนน,เจาะพื้นถนน,ข่าวทั่วไป